Ved begynnelsen av kristningen av Baltikum rundt år 1200 var munningen av elven Daugava et strategisk punkt, hvor kjøpmenn fra Lübeck rundt 1160 etablerte et handelssted der dagens Riga nå ligger. Ettersom de nedre delene av Daugava og nærliggende deler av Rigabukten var bebodd av livere, ble dette kalt Livland (livisk: ; estisk: ; tyske og skandinaviske språk: ; polsk: ; russisk: Лифляндия). Da det baltiske misjonsområdet ble utvidet i løpet av 1200-tallet, ble navnet brukt for et mye større område enn det opprinnelige liviske området. Eldre svensk skrivemåte er eller . I middelalderen ble Livland også omtalt på latin som Terra Mariana, det vil si Jomfru Marias land.